**ДАВАЊЕ МИШЉЕЊА О ПРИМЕНИ ПРОПИСА**

На захтев физичких или правних лица, Министарство унутрашњих послова, као орган државне управе, у складу са чланом 80. Закона о државној управи („Службени гласник РС“, бр. 79/05, 101/07, 95/10 и 99/14), даје мишљења о примени прописа, односно одредаба закона и других општих аката из делокруга Министарства, у року од 30 дана, а за шта у складу са Законом о републичким административним таксама, Тарифним бројем 2. Тарифе републичких административних такси („Службени гласник РС“, бр. 43/03...61/17), физичком лицу наплаћује износ од 1.530,00 динара, а правном лицу, износ од 12.490,00 динара.

Ако нетаксиран или недовољно таксиран захтев или поднесак, односно други спис стигне поштом, подносилац захтева позваће се писменом опоменом, да у року од десет дана од дана пријема опомене, плати прописану таксу и таксу за опомену и упозориће се на последице неплаћања таксе.

Такса се уплаћује на прописани уплатни рачун јавних прихода. Број рачуна је: 840-742221843-57, модел 97, позив на број: контролни број + шифра, сврха уплате: Републичка административна такса. Прималац средстава је буџет Републике Србије.

За добијање мишљења Министарства унутрашњих послова потребно је да захтев за мишљење у писаној форми (са подацима за физичко лице: име и презиме, адреса и место становања и број поште, за правно лице: назив правног лица, адреса и место седишта и број поште) упутите на адресу:

Министарство унутрашњих послова, Булевар Михајла Пупина 2, 11070 Нови Београд. Уз захтев је потребно доставити доказ о уплаћеној такси.

Корисници услуга: Физичка и правна лица

Надлежна служба: Секретаријат

Начин подношења захтева: Захтев у слободној форми

Услови/образложење:

Израда мишљења поводом примене прописа из делокруга Министарства

Адреса: Булевар Михајла Пупина 2, Нови Београд

Такса: 1.530,00 динара за физичка лица, 12.490,00 за правна лица

Правни оквир: правни систем Републике Србије

Број пружених услуга: